OpenLLM-France/wikimedia huggingface dataset:
# E Gwele ar Ramzed pe e Stankenn an aod

| ◄ Yun Elez | E Gwele ar Ramzed pe e Stankenn an aod | Galv mesaer menez Arre ► |
D’an Doktor Coquil.
* Iskisat da welet eo Gwele ar Ramzed
* Gant dent lemm an avel, ar glao, ar skorn kleuzet !
* Krenvoc’h eget ar maen eo, eta, an amzer
* P’eo gwir e teu a-benn da renvia ar reier,
* D’o lakat da ruilha tamm-ha-tamm er ganien,
* Da stanka al lennou, da stouva pep lagenn.
* Koulskoude, ar vuhez n’eo ket hepken garo :
* Krouïdigez dalc’h-mat ’gaver ’tal ar maro ;
* Ma ’z a kalz traou da get ’n em ziskouez re nevez ;
* Bepred e korn pe gorn e sav talvoudelez.
* Pleget dindan an oad, deut gwezen dizeliet,
* Na glemmomp ket eta ; gant re-all ’vimp heuliet.
* Nerzek, gwanik, toc’hor, greomp diouz hon doare,
* Ha lakomp hon fizians e Madelez Doue.
* Setu va menoziou e Gwele ar Ramzed,
* ’N eur adkemer va hent, tost an heol da guzet ;
* War dorgenn Sant-Mikael e tarze ken dispar
* Ma chomis gourzavet, diskabell, dilavar.
# E Roc’h ar Salud

| ◄ D’eur Genvroadez | E Roc’h ar Salud | Ar c’hefiou koz ► |
* Eürus er gouyender skignet e Breiz-Izel,
* Kerkouls er gwafennou hag el lec’hiou uhel,
* Dizeblant e sellen ouz ar roc’h arc’hantet
* A ledane he skeud war al lann alaouret,
* Rag, neuze, harluet ’va sonj ha va memor
* A rede, eneb d’in, eus ar menez d’ar mor.
* Va hunvre ’echuas pa welis Braspardiz
* O stoui ’harz ar Roc’h ’vel e-tal eun iliz,
* ’Pedi a greiz-kalon, anzavout o bresked
* Ha goulenn gant Doue o zouten, o c’hlevet.
* N’ eur bed leun a vister kenteliou koz ar Feiz
* ’Zihunas birvidig ’vit dasson en va c’hreiz.
* Rag, gwechall, Kernevad, pe yaouank peden koz,
* Ne dremenje Arre anez ober eur poz,
* Heb dont da zaoulina endan Roc’h ar Salud,
* Da lavaret « Hon Tad », « Mari, ni ho Salud. »
* Ma tistrôe eur zell diouz Mamm ar Vadelez,
* E veze eur zell dous, eur zell a garantez
* Etre daou zen yaouank, a-bell-zo prometet
* A zante o tridal o c’halon tenerêt.
Pemzek a viz eost 1911.
# D’he ene

| ◄ Dilezet | D’he ene | Va unan ► |
* Al laboused ho deuz achuet ho c’hanaouenn,
* Kousket int enn neiziou ;
* Ar pardaez a zo klouar, kaer eo mont da bourmenn,
* Eur pennad, er meziou.
* Med pardaez ar zul-ma n’eo ket henvel, siouaz !
* Oc’h ar re warlene,
* Rag ann dristidigez a ziskenn gwasoc’h-gwaz,
* Em c’haloun, em Ene.
* O te va mignounez, pehini gouie karet
* Evel eur bugelik.
* Vit frealzi da vignoun, perag ne c’hallfez ket
* Diskenn eur pennadik ?
* Vit lavaret d’in peur e tilezinn ann douar,
* Evid eur bed gwelloc’h ?
* Rag bikenn, a welann, em draonienn a c’hlac’har
* Ne c’hallinn kaout ar peoc’h.
* O ! perag euz ann Env ne deuez ket, enn noz-ma,
* Da derri va jadenn ?
* War diouaskel eunn El, gan-ez, enn eur gana,
* Euruz e iafenn !
# E Berrien

| ◄ Sant-Herbot | E Berrien | Ar Groaz Teo ► |
Da Lôeiz Guyomarc’h.
* N’eus e menez Arre gwelloc’h labourerien
* Eget ar re a vev e-barz parroz Berrien.
* Eun dudi eo o gwel’t, e-kreiz ar gwaremmou,
* O trei douarou koz, o lifrsmma bommou !
* Lavaret e vefe Booz gant e dïad,
* Dindan lagad Doue, en e bark oc’h arat.
* Ar wazed lezirek ’zo dibaot en o mesk,
* Dibaot c’hoaz ar beorien, ha n’eont ket war gresk.
* E pep ti e vagont oc’hen ha kezeg mailt,
* N’eo ket int-i a werz an dra a-berz o zad.
* C’houek e kavont o bro ha c’houekoc’h c’hoaz o c’hlud :
* Evito n’eus eurvad ’met e-kichen o zud.
* Eno, evel gwechall, e virer ar giziou,
* Ha dre gant ha dre vil, da niver a c’houeliou,
* En em vod kenvroïz ’vid azeza ouz taol :
* Pedomp n’ez afe ket ar voaz-se war zistaol !
* Pa veves gant da rumm, e brud da yaouankiz,
* E rene e pep kêr, e pep lec’h, ar seurt giz,
* Er Reuniou, Gêr-Nevez, bete Pont-ar-C’houzig.
* A-gevret e tebre ha paour ha pinvidig.
* Evel-se en da vro etre an holl dïez
* Kerkouls hag er maeziou e weler unvaniez.
* Envor an Amzer-goz a zo fur he derc’hel ;
* Bez’ ez eo evidomp eur skouer hag eur gentel,
* Eur gwir leve zoken, herez hon gourdadou ;
* Me hen laka e renk ar prizeta madou.
* ↑ Ral
* ↑ Maeziou eus Berrien
# D’hou scôl é tamb

| ◄ O Sperèd carantéus | D’hou scôl é tamb | D’oh-hui, ô men Doué, mil bennoh ► |
* D’hou scôl é tamb, ô me Salvér,
* Eit gout er péh hun nès d’hobér,
* Aveit disquein hou ç’hanàuein,
* Hag hou chervige hag hou cârein.
* Groeit ma cheleuehemb guet fréh,
* Ma vehemb sentus doh hou poéh,
* Ma tisquehemb mad hou lézen
* Aveid hi héli pèn-d’er-bèn.
* J. G.
# D’it, va mamm

| D’it, va mamm | Krog an tan ► |
* O va mamm gez, a galon laouen
* Me garfe, dre eur Sônik flour,
* Lakaat Karantez em c’hanaouen,
* Sklèr vel an dour.
* Me a garfe reï d’it da gompren
* Penoz da garan ar muia,
* Touez an tenzoriou a welen,
* Te, ar c’haëra !
* O mamm, va skevent a zo tizet.
* Te na m’out ken vit va frealzi,
* O mamm, ra vezi te binniget.
* Karet e zout, karet a vezi.
* Doue bars trubuillou an douar,
* ’N euz c’hoantet merka memes tra
* Eun tamm levenez kreïz ar glac’har.
* O daëlou, pebeuz peadra !
* O va mamm, pa lintre da lagad,
* A domme va c’halon meurbed
* Ha neuze ’c’h anvezen va eurvad,
* Va evurusted,
* Pell e zout aet, o va mamm garet,
* Mes atao da welan seder.
* Pa zizroï zeui an evurusted
* Ganes d’ar ger.
* Pelec’h gafen muioc’h a zouster,
* Eget en da gichen, va mamm ?
* Pehano neuz kement a c’hlander,
* Ha da hini, hano divlamm ?
* Mari, hano meulet mamm Doue,
* Lavar kement a draou iskis,
* Flamm hag askellek vel eun hunvre
* D’an nenv o nijal sioul ha tis.
* Ia, pell ’m omp an eil ouz egile,
* Mes ma ’c’h erruomp c’hoas, n’euz forz,
* Ra glevin c’hoas ebars va forz,
* Trouz da droad, bemde !
# D’oh-hui, ô men Doué, mil bennoh

| ◄ D’hou scôl é tamb | D’oh-hui, ô men Doué, mil bennoh | O lézen pur, lézen santel ► |
* D’oh-hui, ô men Doué, mil bennoh
* Em bout cheleuet hou lézen,
* Pardon e houlennan guet-n-oh
* Mar d’on bet scan ha digampen.
* En nemb e hanàu é zevér
* Hag e dor neoah hou lézen,
* Zou cablussoh én hou quevér,
* Groeit enta ma vein gùel gristen.
* J. G.
# Eun dennadeg pato

Houman zo unan eus an diwean soniou savet gant Barzez Kerne : Koulmig Arvor. N’eo bet biskoaz moulet. Soniou all, ar pep kaeran, he deus c’hoaz hag a vo kavet aman, gwech ha gwech, en hon c’hazetenn. Kement ze a lako da advevan envor eur skrivagnerez hag eo bet ar c’holl anezi eur c’hanvou evit Breiz.
Holl skridou manet hep bean moulet war­lerc’h hon barzed maro, kaset-ê da « Vreiz » ma devo ar Vretoned ar blijadur d’o lenn aman bep sun.
* 1
* Tosteit aman, yaouankizou, ma karet c’houi glevo
* Ar blijadur ve er c’hartier ’barz ’n eun dennadeg pato.
* 2
* Ar mevel bras, ar mab a di, a wechou daou, tri ouspen,
* Deus karg, pep hini ’n e gorniad, da zibab c’houec’h kanfanten
* 3
* A-dreuz mintiniou miz here, nag a vuhe er mêziou !
* C’hoarz ha youc’h ar gourennerien en em groaz dreist d’ar c’hleuniou.
* 4
* Pad an de, ar maout da c’hounit, koantennig a boanio start ;
* D’abarde, vo grêt « toaleten », evit plijout da ganfard.
* 5
* Debret koan, tennet ar groten, distailh an arrebeuri :
* « Pennou santier, ’me ar vestrez, deut breman war greiz an ti. »
* 6
* Hag etre e gonkourezed, heb ober disteran gaou,
* Pep pôtr a renko lodenni torchou fri ha pep sort traou.
* 7
* Meur a wech, zoken, a glevan, ve pakadou chokola,
* Peb a varenn d’ar c’houec’h plac’hig hag ar zeizvet da Gola.
* 8
* Ha breman, bec’h d’an ebatou, d’ar bal ha d’an dans a dro !
* Tapomp holl peb a skubelenn da gas ar polka d’e vro !
* 9
* Neve so, e meur a dachenn, lâront zo deut eur c’hiz vrao ;
* N’haller ket pad da ebatal ha da lampat heb arsao.
* 10
* Neuze an holl en em renko war ar pankou tosellek,
* Hag e vo klevet eur c’hrogad ’tre kanerien vrezonek.
* 11
* Red vo lezel tud ar vaz-yod d’ober ive eun tamm krog :
* « Dec’h Jan Louis ’noe bet ar butun ; fenoz me ’renk kât ar c’hog. »
* 12
* Ha goude eun tamm zerr-leuriad, d’ar gêr gant breur pe gant c’hoar…
* Herve kont, n’eo ket istimet neb a retorn gant… eur par.
* 13
* Kenvroïz, miret ho kiziou, miret-ê en han’ Doue !
* Ha c’houi, barzed, savet soniou ; sur e voint kanet goude.
* (Kerdu 1922.)
* Koulmig Arvor
# Eun den evurus

| ◄ An arc’h koz | Eun den evurus | Eul Leonad koz en e zouarou ► |
E koun va zad-kaer, Per Grall.
* Eun den evurus
* ’Zo eun dra souezus…
* Koulskoude am c’hredit me am eus e gavet,
* ’Vel gwechall hor Zalver en eur c’hraouiad loened.
* Ni a gar ar re-man, hor breudeur izella :
* Met al labourer-hen, o c’har, sur, ar gwella.
* Deut an diskar-amzer, e-pad miziou ar goan,
* A-raok mont da gousket, e weler anezan.
* Aketus, bep nozvez, d’ober en-dro d’e zaout ;
* N’am eus ket d’hon maeziou d’her rei d’anavezout.
* Eur c’houlaouen rousin a zev er waskerez
* ’Keit ma leun o rastell gant kempennadurez.
* Goude-se ’kreiz ar c’hraou, sounn, e zirec’h kroazet
* Amlavar e chomo, e zaoulagad paret
* War e brenadennou a wel o tont da vad :
* Santout a ra outo gwir garantez eun tad.
* Bremaik en e wele e kavo ar repoz.
* Pa vano moredet, pa hunvreo en noz,
* E welo e ounner tostaet d’he zermen,
* Ar c’hole war ar poent d’ober lamm-chouk-e-benn.
* A bep eil e spered dre e gousk a nijo
* D’e wreg, d’e vugale, d’e loened tro-ha-tro !
# Eun hent distro

| ◄ Beach ar c’hristen | Eun hent distro | Ar verjeri ► |
1. Dre eun hent ken dizarempret
Beajourien, pelec’h it?
Entrezek eur vro gempennet
Gant ar a welit
Dreist pep plenen ha peb mene
Ni ia da varadoz Doue Ha dont ret ganemp ive.
$\left\$
(bis)
2. Ebarz en eur vro zo ken pell
Tud keaz petra a glesket?
Eur gurunen zo immortel
Gant ar C’hrist deomp vo roet.
Eno atao en he bresans
Hep skul daerou na tam souffrans; Deud ganemp di minioned.
$\left\$
(bis)
3. Gwal dister ez eo ho panden,
Ha danjeriou a gevfet?
Diwallet gant ar Souveren
He ael vo ganemp bepred.
An Eternel hon diwallo
Ha Jesus-Krist hor c’hunduo Deud ganemp di minioned.
$\left\$
(bis)
4. Ha plas awallac’h a gavfomp
Er palez kaer ze ’vid-omp?
Ia hirie c’hoaz dre garante
Eo digor dor ar palez.
D’ar vammen euz ar gwir vue
Oc’h-hu c’hoaz pedet gant Doue; Deud minioned, n’he balez.
$\left\$
(bis) :
# Eun dezir braz am euz

Oberennoù damheñvel pe handelvoù all zo ivez, gwelout Va Jesus, va Doue, c’hui epquen, O ma Jezuz, O ma c’harantez ha Eil-a-tregont Cantic. Guers an ene devot.
| ◄ Deut ol, ha deut gant fe | Eun dezir braz am euz | O ! na hir eo an noz ► |
* Eun dezir braz am euz da virviken da garet
* Jezus gwir Vab Doue, ha ma Zalver beniget.
* Diskan.
* O ma Jezus ! o ma c’harante,
* Bezet em c’halon, ha bemnoz ha bemde.
* Ma Jezus, c’houi zo mad, c’houi a zo trugarezus,
* Ma Jezus, c’houi zo dous, c’houi a zo karantezus.
* Bete breman on bet ziouas ! en em abuzet,
* Gant afferiou ar bed ken e oan gante dallet.
* Mez breman, ma Jezus, me a ro d’ac’h ma ine
* Ma c’horf ha ma c’halon vit ar rest euz ma bue.
* O pebes karante ec’h euz-hu bet, ma Zalver,
* Da vezan bet skuillet ho koad evit ar pec’her ?
* Goude mervel vidomp er Groaz war lein ar C’halvar,
* E chomet c’hoaz genimp d’hon magan war ann douar !
* Pegen euzus eta, pegen fol eo ar pec’het,
* Pa n-euz lazet Jezus ma Redemptor beniget !
* O pec’het miliget, birviken mui n’am zrec’hi,
* N’am bezo ken ouzid nemet heuz ha kasoni.
* Pegouls e welin-me an ol oc’h ober brezel
* E pevar c’horn ar bed d’an ol bec’hejou marvel !
* Koulskoude, ma Jezus, paour ha zempl evel ma z-on,
* N’hellan ket pell mont eün mar na renet ac’hanon.
* Evit heuill ho lezen ha plegan ma gwal dechou,
* Am euz ezom bemde euz ho nerzusan grasou.
* Gret eta, m’ho suppli, d’in ma-unan ma varvin
* Hag evidoc’h hepken em ol amzer ma vevin !
* N’am euz ken, o Jezus, c’hoant ebet war an douar
* Nemet ma veritin mont davedoc’h en ho kloar.
# Eun diviz e Pariz

| ◄ Ar spilhen sanket er zoroc’hel | Eun diviz e Pariz | Katellig Kerheol e Pariz ► |
Gwenola en em gav gant Jaketa, eur Vretonez eveldi. Ha dioc’htu e sav etrezo.
— N’ouzout ket, Jaketa ?… Eur c'helou !…
— N’ouzon netra ; petra vefe a-nevez ?
— Anaout a rez Katellig Kerheol ?
— O ya, pell a zo !… Ac’hanta ?… Maro eo ?…
— Tra ! Tra ! Diziou e vezo e Pariz !…
— Chekon ! e Pariz en-deün ?… Plac’h sot zo anezi ! Ma c’houfe pegement a boan a zo o veva dre ama !… Evidon-me a vije fouge ennon o tistrei da Vreiz !
— Ya, Jaketa, ar c’hinaouegez-se a gav d’ezi ema o vont da gaout arc’hant ama da rastellat !…
(Sell ’ta ! Petra ! Gwenola, te eo a goms evel-se ? Ha piou a zo bet o chacha anezi da Bariz, ma n’eo ket te da-unan ? Piou en deus touellet anezi ?… Mantrus eo ! Abret pe zivezat e paei ker da fallagriez !)
— Sodez ! eun tamm eo eürusoc’h e Kerheol eget ne vezo ama biken !… Gwelet a raio…
— Diziou d’abardaez e tigouezo. Lavaret em eus d’ezi ez ajen d’ar « gare » ; n’ouzon ket avat ha gellout a rin…
— Lez anezi… Ne vezo ket diesoc’h d’ezi eget d’ar re-all ! M’em boa ranket en em jacha va-unan !…
# Eun deiz a viz c’houevrer

Oberennoù damheñvel pe handelvoù all zo ivez, gwelout Eun deiz a viz C’houevrer.
| ◄ Kanomp a vouez uhel | Eun deiz a viz c’houevrer (I. V. Lourdes) | C’houi o Gwerc’hes, leun a c’hras ► |
1. Eun deiz a vis c’houevrer, D’an heur a greiste, Pa zone uz peb kèr Kloc’h au teir Ave. Ave.
2. Eur plac’hik iaouank flam, Merc’h eur micherour, A glaske koat d’he mam, O vont hed an dour.
3. Raktal ’n eur sklerijen, Dirag Bernadet. Eun itron a zisken Hag hi koant meurbet.
4. He roben zo gwennoc’h Evit lili-han. Hag he zeien glasoc’h ’Vit an oabl skleran.
5. War he zreid diou rozen En aour a weler, Er Baradoz hepken Zo bleuniou ken kaër.
6. En he dorn eur rozer, Ranjen aour, greun gwen, Uheloc’h pa zeller, Eur ouel war he fen.
7. Kreiz ar roc’h, en he zav, Lies evel-se An Itron dianav A baras goude.
8. Meur e wej e komzas : Chilaouomp he mouez Evel me chilaouas Ar groadurez kez.
9. C’houi hag ar gristenien, « Ma merc’h, emezi, « Evit ar bec’herien « E tleet pedi. »
10. « Aman me renk gwelet « Kalz a dud o tont, « Hag eur chapel zavet, « Us d’ar roc’h du-hont. »
11. Eur wej-al e lare D’ar plac’h estonet : « Euz dour ar vamen ze, « Tostet hag evet. »
12. Didan ar roc’h eno Biskoas na oe bet, Nemet deliou maro Ha geod dizec’het...
13. Kenkent e tarzas dour, Hag aboe neuze Oc’h evan ar c’hlanvour Stank a ve pare.
14. « O, eme Bernadet, Gouzout me garfe « Pe hano a douget « Ha piou oc’h ive ! »
15. Zouden, en eur zevel He zellou d’an nec’h : « Me eo ar Vam zantet « A viskoas dibec’h. »
16. Rouanes an Envou A davas goude : Mes he madelezou A greske bemde.
l7. D’ar gèr a Lourd breman, A bep korn ar bed, Han-goanv en eur ganan An dud a zired.
l8.Trugare d’hon Itron Euz an oll grazou A strimp leiz he c’halon War hon ineou.
K. G.
# Eun dro vale en Ifern

| ◄ Karigel an Ankou | Eun dro vale en Ifern | Eun taol zell er Baradoz ► |
* Darn a veler touzet gant ar fals Purgator,
* War gement-ze m’euz gret eur pennadik histor.
* Rag aoun ouz an ifern darn all zo o vouga ;
* Eur gomzik d’ar re man m’euz mall da zisplega.
* « Petra, ma mabik paour, petra m’oud a ze c’hoaz,
* Hep beza fureet tamm ? Birviken na vi gwaz. »
* Biken ! Kléout a rit hu pez a lare an tad
* Hast ganthan da velet he baotr ober neun vad ?
* Kemennet em boa d’id tregont vi houadez…
* Hen hadet c’heuz war hent Tremel da Voutroulez
* N’eo ket plijet gannez dougen ervad da vec’h…
* Kerz adarre en dro, distro da foar an nec’h. »
* Kouls skeï war ar c’herrek a krial « tadik keaz » ;
* An or zo moraillet, Iann zo e fri er meaz.
* Dispag e viou, ne gav, en distro, nemed nao !
* Me vo ta emez’han, eur zodik-naï atao !
* — Ia mab, n’az po netra vit labour hanter great ;
* Hen gas da benn zo red abred pe zivezat.
* Arabad d’id anez huvreal plijadur…
* Ama pe elec’h all ranker reï ar muzur.
* Setu aze, ma vaotr, petra eo an ifern :
* Atao, atao, atao lammad e kreiz ar spern,
* Gouzanv, leski etre an naoun hag ar zec’het,
* Keit amzer ma vezimp mignounet d’ar pec’het.
* Mez neuze, pephini, pa neuz ifern ebed,
* C’hel c’hoari he dam paotr ? — Hola kamaladed..
* Dalc’hit ho troad er pal ; adren ar arveziou,
* Rag o ped sonj, ar Mestr zalc’h kount piz euz ho viou.
* An ifern zo toet a c’hoantegeziou kleuz.
* Dispignet ho tanvez, ho iec’het, mar ho c’heuz ;
* Vit an Aotrou, c’hui oar ne zeuz na de na noz ;
* Dre ze he vadelez plij gant’hi ho gortoz.
* Dastumit ta, ma plich, holl pabed hoc’h ifern
* E pelec’h hom stlapit vel sac’hadou eskern.
* C’houi me zaoun braz a zo boazet da c’hweza tan
* Ha da c’hoari sach bleo gant ho komper Satan..
* It eta, kanfarded hoc’h unan da genta
* Da ziskouez deomp penoz e fell d’ec’h hom rosta.
* Mar ge brao ar choari, c’hwi hen gemenno deomp
* Goude ni n’em denno en doare ma garfomp.
# Madelenik

| ◄ Son | Madelenik | Son ar Pillaouer ► |
* Deit-hu gen-aon, Madelenik,
* C’hemp hon daou da droc’hon segal ?
* — Ho ! fe ! graon ; ho ! fe ! na naon :
* Rak troc’hon rin ma gar.
* — Deit-hu gen-aon, Madelenik,
* C’hemp hon daou da droc’hon guiniz ?
* — Ho ! fe ! graon ; ho ! fe ! na naon :
* Rak troc’hon rin ma biz.
* — Deit-hu gen-aon, Madelenik,
* C’hemp hon daou da droc’hon kerc’h ?
* — Ho ! fe ! graon ; ho ! fe ! na naon :
* Rak chom a rin varlerc’h.
* — Deit-hu gen-aon, Madelenik,
* C’hemp hon daou da droc’hon guiniz-du ?
* — Ho ! fe ! graon ; ho ! fe ! na naon :
* Rak na n’onn ket ann tu.
* — Deit-hu gen-aon, Madelenik,
* C’hemp hon daou da hija avalaou ?
* — Ho ! fe ! graon ; ho ! fe ! na naon :
* Rak toull e ma chokadaou.
* — Deit-hu gen-aon, Madelenik,
* C’hemp hon daou da hijo per ?
* — Ho ! fe ! graon ; ho ! fe ! na naon :
* Kouls e d’in mond d’ar ger.
* — Deit-hu gen-aon, Madelenik,
* C’hemp hon daou da hijo prun ?
* — Ho ! fe ! graon ; ho ! fe ! na naon :
* Red eo d’in chom war iun. —
Chanté par M. Grégoire Delafargue.
# Madelonic

| ◄ Zon joaus da dansal | Madelonic | Zon ar boto lezr ► |
Ma mije eun tammic amzer,
 Pluenn, ha liou, eun tamm paper,
Me gomposje eur chanson, a vije diread,
War zujet eur plac’h iaouanc, hi deus bet calonad.
 He mamm deus hi c’honsideri,
 Eun de, a c’houlenn diganthi :
— Terrupl ho cafan chanchet, ma merc’hic Madelon !
Ho pisaj a zo melenn evel eun tamm sablon.
 Ma merc’h, m’ho peus eun nep clenved,
 Nac ouzin-me hen anzavet.
Me a iel ractal en kêr, d’vit eur meudeusin mad,
Na ma merc’h Madelonic, evit dont d’ho cuellâd.
 — Ma mamm, kent ewit ma guellâd
 Ve rèd caout eur paotr dilicad,
A zo êt d’ann Itali, eun neubeud amzer ’zo,
Ha, mar na retorn d’ar gêr, ma c’halon a ranno.
 — Me ’zo ganec’h-hu souzet,
 Pegen abred ez oc’h manket ;
Na oc’h nemet c’huezec vloaz, o crigi en seitec,
Me zonje d’in a vagenn eur plac’h fur ha parfet.
 — Na, ma mamm, ma oc’h eus zonj mad,
 Ez oac’h manket er memeuz oad.
Na oac’h nemet c’huezec vloaz, o crigi en seitec,
Pa poa contragnet ma zad, ma mamm, d’ho comerred !
— Ma merc’h, achuomp hon discouriou,  Ha demp-ni da skrivan lizerou, Da gass d’ann dragon kenta, (na gollo ket he boan) D’eureuji Madelonic hac he dragon bihan.
# Madelez Doue

| ◄ Bro an envou | Madelez Doue | Jesus ar Zalver ► |
"Kimiad an Ine mad"
* 2.
* Peden an den gwirion vo he c’hloar gant Doue.
* N’euz ’mert eur just hepken, hag ar just se eo Te.
* Te a zeuas er Mab da gemer ar vizer;
* Hag ar Mab se a zo en em c’hroet ma Zalver.
* 3.
* Me eo ar c’hriminel, ha Krist c’houzanv em flas;
* Ha gwalc’het en he wad, ma ine gavo gras.
* Ha breman e ro din ar vuez eternel
* Hag em c’hundu ive dre he Spered Santel.
* 4.
* Euz skeuden dous an heol, euz Jesus ma Aotrou
* En peb bro, en pep lec’h, me zur hen benigo!
* Santout ran ma c’haloun o lampad, o krena
* A fe, a garante. Plij Aotrou he leunia!
# Madelez Jesus

| ◄ An ilis universel | Madelez Jesus | An ine alteret ► |
"An derwenn"
* 2.
* Ma Zalver ma lak da gredi,
* Ec’h euz gouzanvet ar maro,
* ’vit ma c’halfenn mont da veuli
* Ma C’hrouer ebarz en envo.
* 3.
* Ma Doue petra a rofenn
* ’vit ar pez c’h ’euz groet em c’henver
* Euz ma c’haloun rez ar goulenn.
* D’id he roan, plij he c’hemer.
* 4.
* Mes ar bed a zo ken tentus
* Ha ken alies e troan!
* Ma c’hrenva ’ta Zalver Jesus
* Rag a vreman d’id n’em roan.
# Madoberourien

| ◄ Rakprenerien | Madoberourien |
Setu aman hanoiou an dud vat o deus bet ar vadelez da rei harp da skeudenni al levr :
                   Trugare d’ezo, en hano Doue ha Breiz !
                                     Klaoda ’r Prat
# Mac’harit ar C’herc’h neiz

| ◄ Al Leoun hag al Loan gornek | Mac’harit ar C’herc’h neiz | An Azen hag ar C’hi ► |
Ken dibreder ha tra, o vont n’ouzon pe du, Mac’harit gouzoug-hir, gant he fenn baz-dotu, Keit he diou firitel ha daou bao eun alar, A bourmene var he diou c’har, Penn-da-benn gant bordik eur ster. Pesket a bep seurt ment, a bep seurt gobari, A zo a strolladou, var an dour o c’hoari, evit paka ’n’hezo n’he doa ken da ober Nemet astenn he beg braz Hag ho zenna eus ar waz. Gortozomp, eme Vac’harit, ken n’am bezo naon. Evit fenoz n’em beus ket aon Da vont d’am c’hlud hep tamm koan. Hep kemeret kalzik poan, Me ’ bako pesket pa garin, Hag ar seurt a blijo din, Na mui na meaz. An noz a zeu Ha Mac’harit digeri ’r jeu. Mez ar pesked ar re vella N’edont mui e tibourbella.
Siliou munut ha netra ken
A vel chommet c’hoaz da bourmen.
Petra ? Doubleviou !
Me drebi siliou !
Ne zrebomp kentoc’h, tamm, dioc’h-tu
Ni en tou, var baz sant Dodu !
Etre daou, an naon a gresk
Ha Mac’harit ne gav tamm pesk.
Euruz e voue abarz ar fin
Da lakaat a dreuz e’n he skin
Eur velc’hoden
Netra ken.
Beg re figuz peur liezza
A rank kaout mad ar pe falla.
# Madober ar menez

| ◄ Er menez | Madober ar menez | An Anjelus er menez ► |
D’an Aotrou Ernault.
* Goude eun endervez tremenet er mene,
* E tistroït d’ar gêr, barret a levene ;
* ’N em zastumit ’n ho ti e sklerder ar goulou,
* Hoc’h ene sioulaet, dieub diouz hualou.
* Bez’ ho po marteze deveziou ankeniet,
* Glac’har, tristidigez pe nebeut a yec’hed,
* Ezomm da bellaat diouz pep sort enkreziou…
* O, neuze, kemerit ravent ar meneziou !
* ’N o c’halon e kavoc’h gwell eget e lec’h-all :
* Dudi an daoulagad, paouez evit ho tal,
* Eul louzou d’ho poaniou, krenvder e pep ezel,
* Ha damant d’ho preudeur a c’houlenn ho skoazell.
* Eno, war barr al lann, ’kreiz ar roz digenvez,
* En ec’honder divent ’santit ho tistervez ;
* Diskennet er blênenn e varnit dic’harvoc’h
* Ha gant eun dremm habask ar re ’zo dindanoc’h.
# Mal bras-é d’oh, péhour

| ◄ Distro doh-on | Mal bras-é d’oh, péhour | En dé zou caër ► |
* Mal bras-é d’oh, péhour,
* Distroein doh hou Crouéour (bis).
* Mal bras-é d’oh, péhour,
* Distroein doh hou Crouéour (bis).
* Hemb asten termén davantaj,
* Deit hum rantet de Zoué, hou Tad,
* E ven hou tennein a sclavaj,
* Mar sentet hoah a galon vat.
* Mal bras-é d’oh, etc.
* Eid ur bligeadur miserabl
* E heller cavouèt é péhein,
* N’en dé ur folleah véritabl
* Troein cain de Zoué eid hum zanein !
* Mal bras-é d’oh, etc.
* Doué, bermén mæstr ha mat ha douç,
* E vou quênt pêl juj hemb truhé ;
* Péh hardéhtèd enta em pouss
* D’en offancein èlcé bamdé ?
* Mal bras-é d’oh, etc.
* Hanàuet hou folleah hemb par,
* Troeit cain anfin d’hou fal deicheu ;
* Ouilet guet anquin ha glahar
* Ha dirac Doué hou péhèdeu.
* Mal bras-é d’oh, etc.
* Doh ur vuhé lous hag infâm
* Bet bermen mar e hoès dalhet,
* Dangér e hoès a gouéh ér flam ;
* Mæs, ô folleah ! ne chonget quet.
* Mal bras-é d’oh, etc.
* Er stad quen trist m’hum gav hiniw
* Hou ç’inean peur dign a druhé,
* Seblantein e hra hoah bout biw ;
* Mæs marhue-oh guerço dirac Doué.
* Mal bras-é d’oh, etc.
* Méritein e hra hou maliç
* Er vrassan punitioneu :
* Ha, ma ne changet, é justiç
* Quênt pêl hou mâlou a dauleu.
* Mal bras-é d’oh, etc.
* Sammet ma oh a bep sort crim,
* Pe laquehé fin d’hou puhé,
* Ne gouéhehoh-hui én abim
* Aveid ol un éternité ?
* Mal bras-é d’oh, etc.
* Penaus bout èl-cé hemb dougeanç
* Ar vorden en tan éternel,
* E vou hou partage, hemb doutanç,
* Mar marhuet ér péhèd marhuel !
* Mal bras-é d’oh, etc.
* Mar vennet hum den a sclavaj,
* Qùitteit enta hou fal deicheu ;
* Rac mar terénet davantaj,
* É crihuei hoah hou rangenneu.
* Mal bras-é d’oh, etc.
* Dén fariet, peur miserabl,
* Ah ! perac hoah gortoz pêlloh ?
* En amzér e zou favorabl ;
* Distroeit : Doué e rei pardon d’oh.
* Mal bras-é d’oh, etc.
* Ne hret quet pêlloh disprisanç
* A vadeleah hemb fin hou Toué ;
* Rac sur-é a dennein vangeanç
* Mar dispriset é garanté.
* Mal bras-é d’oh, etc.
* M. Le Diot.